CELEX: 52018PC0533
Language: mt
Date: 2018-07-16
Title: Proposta għal REGOLAMENT TAL-KUNSILL li jemenda r-Regolament (UE) Nru 1370/2013 li jiddetermina miżuri dwar l-iffissar ta’ ċerti għajnuniet u rifużjonijiet relatati mal-organizzazzjoni komuni tas-swieq tal-prodotti agrikoli, rigward il-limitazzjoni kwantitattiva applikabbli għax-xiri sfurzat ta’ trab tal-ħalib xkumat

IL-KUMMISSJONI EWROPEA
            Brussell, 16.7.2018
            COM(2018) 533 final
            2018/0286(NLE)
            Proposta għal
            REGOLAMENT TAL-KUNSILL
            li jemenda r-Regolament (UE) Nru 1370/2013 li jiddetermina miżuri dwar l-iffissar ta’ ċerti għajnuniet u rifużjonijiet relatati mal-organizzazzjoni komuni tas-swieq tal-prodotti agrikoli, rigward il-limitazzjoni kwantitattiva applikabbli għax-xiri sfurzat ta’ trab tal-ħalib xkumat
            
               
         
         
            
               MEMORANDUM TA’ SPJEGAZZJONI
            
            
               1.KUNTEST TAL-PROPOSTA
            
            
               •Ir-raġunijiet u l-għanijiet tal-proposta
            
            
               
                  Ir-Regolament tal-Kunsill 1370/2013 jistabbilixxi livell massimu ta’ 109 000 t sa liema livell għandu jinxtara t-trab tal-ħalib xkumat bi prezz fiss (EUR 169,8/100 kg) matul il-perjodu ta’ intervent pubbliku (mill-1 ta’ Marzu sat-30 ta’ Settembru). Hekk kif dan il-limitu massimu jintlaħaq, l-intervent pubbliku jibqa’ għaddej iżda fil-qafas ta’ proċedura ta’ sejħa għall-offerti sa tmiem il-perjodu ta’ intervent.
               
               
                  Fl-2018 dan il-limitu massimu kien iffissat għal żero biex jiġi evitat intervent pubbliku għat-trab xkumat bi prezz fiss li kien qed iseħħ mingħajr ebda ġustifikazzjoni tas-suq (eż. filwaqt li kemm il-prezzijiet tal-butir kif ukoll tal-ħalib tal-ħruġ mill-azjenda agrikola kienu raġonevolment f’livelli għoljin), minħabba l-iskonnessjoni dejjiema li hemm bejn il-prezzijiet tax-xaħam u tal-proteini tal-ħalib.
               
               
                  Għalhekk, l-intervent pubbliku fl-2018 qed jitħaddem permezz ta’ proċedura ta’ sejħa għall-offerti. Il-Kummissjoni, b’votazzjoni fil-Kumitat għall-Organizzazzjoni Komuni tas-Swieq Agrikoli, tiddeċiedi abbażi ta’ każ b’każ liema volumi jenħtieġ li jinxtraw u b’liema prezz għax-xiri sfurzat.
               
               
                  Fl-2018, il-prezzijiet tas-suq tal-UE għat-trab tal-ħalib xkumat baqgħu bħala medja xi 19 % taħt il-livell tal-intervent pubbliku, u l-prezzijiet tal-butir 117 % ’l fuq mil-livell ta’ intervent pubbliku. Id-differenza fil-prezz  tax-xaħam-proteina hija l-akbar waħda li qatt ġiet irreġistrata. Il-proporzjon bejn il-prezz tal-butir u l-prezz tal-SMP fl-2018-2017 ittripla mil-livelli bejn l-2007 u l-2016. Fl-istess ħin il-prezzijiet tal-ħalib mhux ipproċessat imħallsa lill-bdiewa kienu ’l fuq minn 34 c/kg bħala medja (ogħla mill-medja tal-aħħar  5 snin)
               
               
                  Il-proċedura fis-seħħ ippermettiet l-evitar ta’ xiri sfurzat mhux ġustifikat ta’ 109 000 tunnellata ta’ trab tal-ħalib xkumat (li kieku kienu jinġemgħu fuq l-istokkijiet eżistenti).
               
               
                  Peress li l-kundizzjonijiet tas-suq ma nbidlux b’mod sostanzjali u l-esperjenza li nkisbet fl-2018 turi l-korrettezza tal-approċċ, huwa xieraq li, fl-2019, tiġi ripetuta l-inizjattiva u  l-limitu massimu jiġi ffissat għal żero.
               
               
                  Sabiex l-operaturi tas-suq ikunu jistgħu jiġu infurmati fi żmien xieraq qabel il-bidu tal-kampanja ta’ intervent li jmiss, dan ir-Regolament jenħtieġ li jidħol fis-seħħ fil-jum wara dak tal-pubblikazzjoni tiegħu.
               
            
            
               •Il-konsistenza mad-dispożizzjonijiet ta’ politika eżistenti fil-qasam ta’ politika
            
            
               
                  Din il-proposta hija konsistenti mal-ispirtu tal-organizzazzjoni komuni tas-swieq tal-prodotti agrikoli, bl-għan li jiġu stabbilizzati s-swieq u jiġi żgurat livell ta’ għajxien ġust għall-komunità agrikola.
               
               
                  Il-proposta hija konsistenti mal-Artikolu 43(3) tat-TFUE li b’konformità miegħu l-Kunsill, fuq proposta tal-Kummissjoni, għandu jadotta l-miżuri dwar l-iffissar tal-prezzijiet, l-imposti, l-għajnuna u l-limitazzjonijiet kwantitattivi, kif ukoll dwar l-iffissar u l-allokazzjoni tal-opportunitajiet tas-sajd.
               
            
            
               •Il-konsistenza ma’ politiki oħrajn tal-Unjoni
            
            
               
                  Mhux applikabbli
               
            
            
               2.BAŻI ĠURIDIKA, SUSSIDJARJETÀ U PROPORZJONALITÀ
            
            
               •Bażi ġuridika
            
            
               
                  L-Artikolu 43(3) tat-Trattat dwar il-Funzjonament tal-Unjoni Ewropea
               
            
            
               •Sussidjarjetà (għall-kompetenza mhux esklużiva) 
            
         
         
            
               
                  Il-proposta taqa’ fl-ambitu tal-kompetenza kondiviża bejn l-UE u l-Istati Membri u hija konformi mal-prinċipju tas-sussidjarjetà.
               
            
            
               •Proporzjonalità
            
            
               
                  Il-proposta hija konformi mal-prinċipju tal-proporzjonalità.
               
            
            
               •Għażla tal-istrument
            
            
               
                  Mhux applikabbli
               
            
            
               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT
            
            
               •Evalwazzjonijiet ex post / kontrolli tal-idoneità tal-leġiżlazzjoni eżistenti
            
            
               
                  Mhux applikabbli
               
            
            
               •Konsultazzjonijiet mal-partijiet ikkonċernati
            
            
               
                  Mhux applikabbli
               
            
            
               •Ġbir u użu tal-għarfien espert
            
            
               
                  Mhux applikabbli
               
            
            
               •Valutazzjoni tal-impatt
            
            
               
                  Mhux applikabbli
               
            
            
               •Idoneità regolatorja u simplifikazzjoni
            
            
               
                  Mhux applikabbli
               
            
            
               •Drittijiet fundamentali
            
            
               
                  Mhux applikabbli
               
            
            
               4.IMPLIKAZZJONIJIET BAĠITARJI
            
            
               
                  L-impatt finanzjarju jiddependi mill-kwantitajiet/il-prezzijiet tat-trab tal-ħalib xkumat (SMP) offruti u mill-kwantitajiet/il-prezzijiet aċċettati, bejn Marzu u Settembru 2019, li jiddependu mill-evoluzzjoni tas-suq tal-SMP.
               
            
         
         
            
               5.ELEMENTI OĦRAJN
            
            
               •Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rapportar
            
            
               
                  Mhux applikabbli
               
            
            
               •Dokumenti ta’ spjegazzjoni (għad-direttivi)
            
            
               
                  Mhux applikabbli
               
            
            
               •Spjegazzjoni fid-dettall tad-dispożizzjonijiet speċifiċi tal-proposta
            
            
               
                  Mhux applikabbli
               
            
            
               2018/0286 (NLE)
            
            
               Proposta għal
            
            
               REGOLAMENT TAL-KUNSILL
            
            
               li jemenda r-Regolament (UE) Nru 1370/2013 li jiddetermina miżuri dwar l-iffissar ta’ ċerti għajnuniet u rifużjonijiet relatati mal-organizzazzjoni komuni tas-swieq tal-prodotti agrikoli, rigward il-limitazzjoni kwantitattiva applikabbli għax-xiri sfurzat ta’ trab tal-ħalib xkumat
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(3) tiegħu,
            
            
               Wara li kkunsidra l-proposta tal-Kummissjoni Ewropea,
            
            
               Billi:
            
            
               (1)L-Artikolu 3 tar-Regolament tal-Kunsill (UE) Nru 1370/2013
                  1
                jistabbilixxi limitazzjonijiet kwantitattivi għax-xiri sfurzat tat-trab tal-ħalib xkumat bil-prezz fiss imsemmi fl-Artikolu 2 ta’ dak ir-Regolament. Ladarba dawk il-limiti jintlaħqu, ix-xiri sfurzat għandu jitwettaq permezz ta’ proċedura tal-offerti biex jiġi determinat il-prezz massimu tax-xiri sfurzat.
            
            
               (2)Ir-Regolament tal-Kunsill (UE) 2018/147
                  2
                emenda r-Regolament (UE) Nru 1370/2013 billi għas-sena 2018 iffissa għal żero il-limitu kwantitattiv għax-xiri sfurzat ta’ trab tal-ħalib xkumat bi prezz fiss. Dan sar biex jiġi evitat li t-trab tal-ħalib xkumat li qed jinxtara bi prezz fiss f’sitwazzjoni li tmur kontra l-għanijiet tax-xibka ta’ sikurezza.
            
            
               (3)Is-settur tal-ħalib u tal-prodotti tal-ħalib għadhom jesperjenzaw skonnessjoni bejn il-prezzijiet tax-xaħam u tal-proteini tal-ħalib. Fl-2018, il-prezzijiet tas-suq tal-Unjoni għat-trab tal-ħalib xkumat baqgħu taħt il-livell tal-intervent pubbliku, filwaqt li għall-butir il-prezzijiet huma aktar mid-doppju tal-livell tal-intervent pubbliku.
            
            
               (4)Il-prezzijiet tal-ħalib mhux ipproċessat imħallsa lill-bdiewa fl-2018 huma f’livell li jwassal biex il-produzzjoni tal-ħalib issir remunerattiva minħabba d-domanda attwalment qawwija għall-butir u l-ġobon minkejja il-prezzijiet relattivament baxxi tal-proteini tal-ħalib. L-operazzjoni tal-intervent pubbliku fl-2018 fl-ambitu tal-proċedura ta’ sejħa għall-offerti ma waqqfitx il-prezzijiet tal-ħalib mhux ipproċessat milli jinżammu dawn il-livelli.
            
            
               (5)L-elementi fundamentali għas-suq tal-ħalib u tal-prodotti tal-ħalib f’termini tal-provvista, id-domanda u l-evoluzzjoni tal-prezzijiet mhumiex mistennija li jinbidlu b’mod sostanzjali fl-2019, b’mod partikolari fir-rigward skonnessjoni bejn il-prezzijiet tax-xaħam u tal-proteini tal-ħalib. Għalhekk huwa xieraq li, għas-sena 2019, tiġi ffissata għal żero l-limitazzjoni kwantitattiva għax-xiri sfurzat tat-trab tal-ħalib xkumat bi prezz fiss.
            
         
         
            
               (6)Għalhekk, jenħtieġ li r-Regolament (UE) Nru 1370/2013 jiġi emendat skont dan.
            
            
               (7)Sabiex ikun żgurat li l-miżura temporanja prevista f’dan ir-Regolament ikollha impatt immedjat fuq is-suq u sabiex l-operaturi tas-suq ikunu jistgħu jiġu infurmati fi żmien xieraq qabel il-bidu tal-kampanja ta’ intervent li jmiss, jenħtieġ li dan ir-Regolament jidħol fis-seħħ fil-jum wara dak tal-pubblikazzjoni tiegħu,
            
            
               ADOTTA DAN IR-REGOLAMENT:
            
            
               Artikolu 1
            
            
               Fl-Artikolu 3(1) tar-Regolament (KE) Nru 1370/2013, għandu jiżdied ir-raba’ subparagrafu li ġej:
            
            
               “B’deroga mill-ewwel subparagrafu, fis-sena 2019, il-limitazzjoni kwantitattiva għax-xiri sfurzat ta’ trab tal-ħalib xkumat bi prezz fiss għandha tkun ta’ 0 tunnellati.”.
            
            
               Artikolu 2
            
            
               Dan ir-Regolament għandu jidħol fis-seħħ fil-jum ta’ wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
            
               
            
               DIKJARAZZJONI FINANZJARJA LEĠIŻLATTIVA
            
            
                     
                        DIKJARAZZJONI FINANZJARJA
                     
                  
                  
                     
                        FS/18/CM/pl Ares (2018)3208595
                     
                  
               
                     
                  
                  
                     
                        6.142.2018.1
                     
                     
                        agri.ddg3.g.3(2018)3370117
                     
                  
               
                     
                  
                  
                     
                        DATA: 01.06.2018
                     
                     
                  
               
                     
                        1.
                     
                  
                  
                     
                        INTESTATURA TAL-BAĠIT:
                     
                     
                        Ara hawn taħt għall-previżjoni baġitarja.
                     
                     
                     
                     
                        05 02 12 02 (Miżuri ta’ ħżin għat-trab tal-ħalib xkumat)
                     
                     
                  
                  
                     
                        APPROPRJAZZJONIJIET:
                     
                     
                     
                     
                     
                        B2018 EUR 12-il miljun; 
                     
                     
                        DB2019 EUR 9 miljuni;
                     
                  
               
                     
                        2.
                     
                  
                  
                     
                        TITOLU:
                     
                     
                     
                        IR-REGOLAMENT TAL-KUNSILL li jemenda r-Regolament (UE) Nru 1370/2013 li jiddetermina miżuri dwar l-iffissar ta’ ċerti għajnuniet u rifużjonijiet relatati mal-organizzazzjoni komuni tas-swieq tal-prodotti agrikoli, rigward il-limitazzjonijiet kwantitattivi applikabbli għax-xiri sfurzat tat-trab tal-ħalib xkumat
                     
                  
               
                     
                        3.
                     
                  
                  
                     
                        BAŻI ĠURIDIKA:
                     
                     
                     
                        L-Artikolu 43(3) tat-Trattat dwar il-Funzjonament tal-Unjoni Ewropea
                     
                  
               
                     
                        4.
                     
                  
                  
                     
                        GĦANIJIET:
                     
                     
                        li jkun evitat li t-trab tal-ħalib xkumat jinxtara b’xiri sfurzat bi prezz fiss meta dan ma jkunx meħtieġ sabiex jinkisbu l-għanijiet tax-xibka ta’ sikurezza minħabba l-prezzijiet għoljin tal-prodotti l-oħra tal-ħalib. Jenħtieġ li l-intervent pubbliku għat-trab tal-ħalib xkumat jiġi operat bi proċedura tal-offerti.
                     
                  
               
                     
                        5.
                     
                  
                  
                     
                        IMPLIKAZZJONIJIET FINANZJARJI
                     
                  
                  
                     
                        SENA FINANZJARJA
                     
                     
                        2018
                        
                           (f’miljuni ta’ EUR)
                     
                  
                  
                     
                        SENA FINANZJARJA
                     
                     
                        2019
                     
                     
                        (f’miljuni ta’ EUR)
                     
                  
                  
                     
                        SENA FINANZJARJA
                     
                     
                        2020
                     
                     
                        (f’miljuni ta’ EUR)
                     
                  
               
                     
                        5.0
                     
                  
                  
                     
                        NEFQA
                     
                     
                        -
                              IDDEBITATA LILL-BAĠIT TAL-UE
                           (RIFUŻJONIJIET/INTERVENTI)
                     
                     
                        -
                              AWTORITAJIET NAZZJONALI
                     
                     
                        -
                              OĦRAJN
                     
                  
                  
                     
                     
                        -
                     
                  
                  
                     
                     
                        p.m.
                     
                  
                  
                     
                     
                        p.m.
                     
                  
               
                     
                        5.2
                     
                  
                  
                     
                        METODU TA’ KALKOLU:
                     
                     
                        Ara l-osservazzjonijiet
                     
                  
               
                     
                        6.0
                     
                  
                  
                     
                        IL-PROĠETT JISTA’ JIĠI FFINANZJAT MILL-APPROPRJAZZJONIJIET IMDAĦĦLA FIL-KAPITOLU RILEVANTI TAL-BAĠIT ATTWALI?
                     
                  
                  
                     
                        Mhux applikabbli
                     
                  
               
                     
                        6.1
                     
                  
                  
                     
                        IL-PROĠETT JISTA’ JIĠI FFINANZJAT PERMEZZ TA’ TRASFERIMENT BEJN IL-KAPITOLI TAL-BAĠIT ATTWALI?
                     
                  
                  
                     
                          Le
                     
                  
               
                     
                        6.2
                     
                  
                  
                     
                        SE JKUN HEMM BŻONN TA’ BAĠIT SUPPLIMENTARI?
                     
                  
                  
                     
                        Le
                     
                  
               
                     
                        6.3
                     
                  
                  
                     
                        SE JKUN HEMM BŻONN LI JIDDAĦĦLU L-APPROPRJAZZJONIJIET F’BAĠITS FUTURI?
                     
                  
                  
                     
                        Ara l-osservazzjoni
                     
                  
               
                     
                        OSSERVAZZJONIJIET:
                     
                     
                     
                        L-impatt finanzjarju jiddependi mill-kwantitajiet/il-prezzijiet tat-trab tal-ħalib xkumat (SMP) offruti u mill-kwantitajiet/il-prezzijiet aċċettati, bejn Marzu u Settembru 2019. L-abbozz tal-baġit tal-2019 ma jipprevedi l-ebda kwantità ġdida ta’ SMP għall-intervent.
                     
                  
               
         
         
            
                  
                     (1)
                  
                        Ir-Regolament tal-Kunsill (UE) Nru 1370/2013 tas-16 ta’ Diċembru 2013 li jiddetermina miżuri dwar l-iffissar ta’ ċerti għajnuniet u rifużjonijiet relatati mal-organizzazzjoni komuni tas-swieq tal-prodotti agrikoli (ĠU L 346, 20.12.2013, p. 12).
               
               
                  
                     (2)
                  
                        Ir-Regolament tal-Kunsill (UE) 2018/147 tad-29 ta’ Jannar 2018 li jemenda r-Regolament (UE) Nru 1370/2013 rigward il-limitazzjoni kwantitattiva applikabbli għax-xiri sfurzat ta' trab tal-ħalib xkumat (ĠU L 26, 31.1.2018, p. 6).